Bury FC

Bury Football Club er en engelsk fotballklubb som ligger i Stor-Manchester i Nordvest-England. som skal spille i Premier Division of the North West Counties League, nivå ni i det engelske ligasystemet. Klubben ble stiftet i 1885, og ble valgt inn i The Football League i 1894. «The Shakers», som er kallenavnet til Bury, spiller hjemmekampene sine på Gigg Lane i Bury, en av verdens eldste fotballbaner. Rivalene til Bury er de nære naboene Bolton Wanderers, Oldham Athletic og Rochdale.

 Historie 
Bury ble stiftet på Old White Horse Hotel, Fleet Street, Bury den 24. april 1885. Klubben var med på å starte Lancaster League i 1889. I deres første år i The Football League vant de 2. divisjon og etter å ha slått Liverpool i den avgjørende kampen.

Dette var starten på den mest suksessrike tiden i Bury sin historie, og de ble værende i toppdivisjonen fram til 1912. Høydepunktene i denne perioden var imidlertid triumfene i FA-cupen, der de vant både i 1900 og 1903. Finaleseieren på 6–0 over Derby County er fortsatt den største seieren i denne turneringen.

Etter økonomiske problemer siden sommeren 2019, ble laget 28. august 2019 kastet ut av fotballigaen EFL fra League One. Grunnet sanksjoner fra EFL hadde ikke Bury FC stilt lag i noen av de seks første ligakampene eller cupkamper.Bury expelled by English Football League after takeover collapses www.bbc.com Lest 28. august 2019League One-klubb kastes ut av ligasystemet www.tv2.no Lest 28. august 2019 Klubben fikk heller ikke startrett i National League, og noen supporterne stiftet en ny fotballklubb under navnet Bury AFC. Bury AFC spilte i regionale serier (North West Counties League), på nivå ni og 10.

I februar 2022 kjøpte supportergruppen EST 1885 opp Bury Football Club (alt innhold som navnerettigheter, stadion, eiendeler, rettigheter, trofeer osv.) fra konkursboet til tidligere eier Steve Dale, men EST 1885 fikk ikke innvilget sin søknad om ligaplass for 22/23-sesongen.

EST 1885 og Bury AFC begynte deretter sine samtaler om et samarbeid, som innebar at Bury FC skulle overta ligaplassen til Bury AFC gjennom deres medlemskap i FA, slå sammen disse to organisasjonene til ett. For at dette skulle gå gjennom var det nødvendig med 2/3 flertall (66,6%) i begge leire. Dette fikk ikke gjennomslag ettersom kun 63% av fanbasen til Bury FC stemte til fordel for sammenslåing. Blant AFC-fansen var tallet over 90%. Ettersom det absolutte flertallet ønsket en sammenslåing, samtidig som EST1885 og AFC-ledelsen så at en sammenslåing var den eneste reelle muligheten for et bærekraftig fotballag i Bury ble det på nytt utarbeidet et nytt forslag.

5. mai ble en ny avstemning offentliggjort. Det ble det klart at 90,1% av Bury FC-fansen har stemt for sammenslåing, samtidig som 97% av AFC-fansen har gjort det samme. Det førte til at disse to organisasjonene slo seg sammen til ett. Bury Football Club fikk tillatelse å returnere og spilte sin første kamp på over fire år 29. juli 2023 på Gigg Lane.

 Meritter 
 FA-cupen (2): 1899/1900, 1902/1903
 Beste ligaresultat: Nr. 4 i 1. divisjon i 1925/26.
 Vinner av 2. divisjon: 1894/95.
 Vinner av 2. divisjon (gamle 3. divisjon): 1996/97.
 Vinner av 3. divisjon: 1960/61.
 Semifinalist i Ligacupen: 1963.

 Engelske landslagsspillere 
Fra 1885 til 2005 har Bury hatt seks engelske landslagsspillere. Til sammen har disse spilt 11 kamper, og scoret syv mål for England. I alle 11 kampene har spilleren fra Bury vært med fra start, men det engelske landslaget har ennå ikke hatt en kaptein som representerte Bury på klubbnivå.

LandslagsspillerNavnAntall kamperAntall starterInnbytterKapteinMålTidsromNr. 244James Settle330041899Nr. 250Charles Sagar220011900 - 1902Nr. 256John Plant110001900Nr. 350William Hibbert 110001910Nr. 441Norman Bullock330021923 - 1926Nr. 523John Ball110001927

 Managere 
ManagerPeriodeManagerPeriodeManagerPeriodeT. Hargreaves1887Les Hart1970Chris Casper2005–2008H.S. Hamer1887–1907Tommy McAnearney1970–1972Alan Knill2008–2011Archie Montgomery1907–1915Alan Brown1972–1973Richard Ian Barker2011–2012William Cameron1919–1923Bobby Smith1973–1977Kevin Blackwell2012–2013James Hunter 1923–1927Bob Stokoe1977–1978David Flitcroft2013–2016Percy Smith1927–1930 Dave Hatton1978–1979Chris Brass2016-2017Arthur Paine1930–1934Dave Connor 1979–1980Lee Clark2017Norman Bullock1934–1938Jim Iley1980–1984 Chris Lucketti2017-2018Jim Porter 1944–1945Martin Dobson 1984–1989Ryan Lowe2018-2019Norman Bullock1945–1949Sam Elis 1989–1990Paul Wilkinson2019John McNeil 1950–1953Mike Walsh1990–1995Andy Welsh2023-Dave Russell 1953–1961Stan Ternent 1995–1998Bob Stokoe 1961–1965Neil Warnock 1998–1999Bert Head1965–1966Steve Redmond1999–2000Les Shannon1966–1969Andy Preece 2000–2003Jack Marshall 1969Graham Barrow 2003–2005

 Supporterklubb i Norge  
Bury FC Norway er en liten, men entusiastisk supporterklubb i Norge. Supporterklubben ble grunnlagt i 2016 av Martin Teddy Bjørn. Supporterklubben har arrangert flere turer til Bury og har deltatt på både hjemme og bortekamper for å følge klubben. Bury FC Norway er mest aktiv på Twitter under navnet @BuryfcNorway. Bury FC Norway er også medlem av Shakers Worldwide som har hensikt og samle Bury FC fans verden over.

Styremedlemmer:

 Martin Teddy Bjørn (President, grunnlegger)
 Dino Islamagic (Visepresident)
 Simen Huseby Gundersen (Visepresident, grunnlegger)
 Henrik Aase-Mathisen (styremedlem, grunnlegger)
 Ole Martin Sørum (styremedlem)

 Referanser 

 Eksterne lenker 


Kategori:Fotballag i England
Kategori:Sport i Stor-Manchester
Kategori:Fotballag etablert i 1885
Kategori:Sport i England i 1885